Source: http://www.epi.sk/print/clanok-z-titulky/Danova-povinnost-pri-predaji-tovaru-za-symbolicku-cenu-akt.htm
Timestamp: 2019-06-17 17:35:42+00:00
Document Index: 82394

Matched Legal Cases: ['§ 8', '§ 22', '§ 8', '§ 19', '§ 69', '§ 22', '§ 8', '§ 22']

Ekonomické právne informácie - Daňová povinnosť pri predaji tovaru za symbolickú cenu
Daňová povinnosť pri predaji tovaru za symbolickú cenu
Rozudok Najvyššieho súdu SR k posúdeniu správnosti výšky odpočtu DPH v prípade predaja tovaru za zmluvne dohodnutú nižšiu cenu, ako je cena reálna.
Dátum publikácie: 2. 1. 2019
Právoplatný rozsudok Najvyššieho súdu SR č. 8Sžfk/3/2016 z 23. 8. 2018
Podľa § 8 ods. 3 zákona o DPH ak platiteľ dodá tovar bezodplatne alebo dodá tovar na ďalší iný účel ako na podnikanie a pri kúpe alebo vytvorení tohto tovaru vlastnou činnosťou bola daň úplne alebo čiastočnej odpočítateľná, považuje sa takéto dodanie tovaru za dodanie tovaru za protihodnotu.
Podľa § 22 ods. 5 zákona o DPH pri dodaní tovaru podľa § 8 ods. 3 zákona o DPH je základom dane cena, za ktorú bol tovar nadobudnutý vrátane nákladov súvisiacich s nadobudnutím, a ak bol tovar vytvorený vlastnou činnosťou, základom dane sú náklady na vytvorenie tovaru vlastnou činnosťou. Pri dodaní tovaru, ktorý je podľa osobitného predpisu odpisovaným majetkom, základom dane je zostatková cena majetku.
Daňový úrad vyrubil platiteľovi DPH – s. r. o., rozdiel dane z pridanej hodnoty za zdaňovacie obdobie marec 2014 v sume 25 868,89 € z dôvodu, že predal tovar – ťahače výrazne pod cenu.
Správca dane konštatoval, že s. r. o. vznikla daňová povinnosť dodaním tovaru podľa § 19 ods. 1 zákona o DPH a povinnosť platiť daň za dodaný tovar podľa § 69 ods. 1 zákona o DPH, pričom pri výpočte základu dane mala byť zohľadnená vstupná cena tohto hmotného majetku (105 000 €), deň nákupu 20. november 2013, odpisy majetku k 31. decembru 2013 (0 €), podľa daňového priznania dane z príjmu za rok 2013 (predmetom účtovania neboli účtovné odpisy).
Daň mala byť odvedená z hodnoty 105 000,- €, t. j. vo výške 21 000 €, pričom odvedená bola len vo výške 0,60 €. Správca dane vyrubil rozdiel, t. j. 20 999,40 €.
...Žalobca v rámci odvolacieho konania opakovane namietal aplikáciu § 22 ods. 5 zákona o DPH, keď bol toho názoru, že ak sa zmluvné strany v obchodnom vzťah dohodli na odplate, nemožno ju spochybniť. Podľa odvolacieho súdu dodanie predmetného tovaru – 3 ks ťahačov v cene 1 €/kus bez DPH, pričom pri kúpe tohto tovaru bola daň odpočítateľná (vo výške 21 000 €), je v zmysle § 8 ods. 3 zákona o DPH nutné považovať za bezodplatné dodanie tovaru, čo odôvodňuje aplikáciu § 22 ods. 5 zákona o DPH tak, ako to ustálil správca dane.
Preverovanie dodávateľského reťazca pri kontrole odpočítanej DPH (komentovaný rozsudok Najvyššieho súdu SR)
Pokuta z dodatočného daňového priznania k DPH (komentovaný rozsudok Najvyššieho súdu SR)
Nepriznané oslobodenie od DPH pri intrakomunitárnom dodaní
Skrátenie dane a poistného - preukázanie chýbajúcej hospodárskej podstaty obchodných operácií
Rozhodnutie o prerušení daňovej kontroly nie je samostatne preskúmateľné v správnom súdnictve
Zásada objektívnej pravdy v daňovom konaní
8Sžfk/3/2016 (Ostatné)